Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 72/11/4406	Topoľčany, 8.1.2013
EEČ : 2-35-1-2013

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
hoci jej z ustanovení Zákona o rodine vyplýva povinnosť vyživovať svoje maloleté deti a to Kristínu, nar. XXXXX a Helenu, nar. XXXXX, pričom bola rozsudkom Okresného súdu v Galante č.k. XXXXX zo dňa XXXXX,  právoplatného dňa XXXXX zaviazaná prispievať na ich  výživu spolu sumou 80, - Eur na účet Detského domova, XXXXX XXXXX, vyživovaciu povinnosť si riadne neplnila a tejto sa úmyselne vyhýbala,  čím jej od 5.11.2009 do 30.4.2011    vznikol dlh na výživnom   vo výške 1.280,-  Eur   

lebo zanikla trestnosť činu
Odôvodnenie:
Poverený príslušník PZ OR PZ  OO PZ XXXXX uznesením č. XXXXX zo dňa 19.1.2011 podľa § 199 ods. 1 TP začal trestné stíhanie vo veci prečinu zanedbania povinnej výživy podľa § 207 ods. 1 Trestného zákona   a následne uznesením pod  tým istým ČVS zo dňa 11.3.2011  podľa § 206 ods. 1 TP  vzniesol obvinenie XXXXX pre prečin zanedbania povinnej výživy podľa § 207 ods. 2 Tr. zák., na tom skutkovom základe, ako je uvedené vo výrokovej časti tohto uznesenia.  

              Preskúmaním spisového materiálu bolo zistené, že trestnosť činu, pre ktorý je trestné stíhanie vedené zanikla.
               V priebehu  vyšetrovania bola ku skutku vypočutý obvinená XXXXX, ktorá si bola vedomá neplnenia si  vyživovacej povinnosti a svojho dlhu, ktorý postupne splatila.   
              Svedok - poškodený XXXXX splnomocnená zástupkyňa Detského domova XXXXX vo výpovedi uviedla, že obvinená si od mesiaca máj 2011 riadne plní vyživovaciu povinnosť voči svojim deťom a dlh na výživnom za obdobie od 5.11.2009 do 30.4.2011 má v plnom rozsahu uhradený a to dňom 20.11.2012. 
              Za účelom náležitého objasnenia veci boli ku skutku zabezpečené aj dôkazy listinného charakteru a to najmä doklad o úhrade dlžného výživného, správy zo Sociálnej poisťovne, z Úradu práce, sociálnych vecí a rodiny Šala, z Daňového úradu Šala, zo Strediska cenných papierov.
	Podľa § 86 trestnosť trestného činu zaniká aj vtedy, ak ide o trestný čin
a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu,
 b) zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu,
              V priebehu trestného stíhania policajt ohľadne zistenia a posúdenia konania obvinenej vykonal dôkazy v potrebnom rozsahu a zistil skutočný stav veci.          
              Po vyhodnotení všetkých a takto zadokumentovaných dôkazov možno konštatovať, že trestnosť zanedbania povinnej výživy podľa § 207 TZ  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   
              Týmto uznesením nie je dotknutá zákonom stanovená povinnosť prispievať na výživu maloletých detí.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Janjicová
prokurátorka